సుబ్రతా ముఖర్జీ

సుబ్రతా ముఖర్జీ (జననం 1946 జూన్ 14 - 2021 నవంబర్ 4) భారతదేశానికి చెందిన రాజకీయ నాయకుడు. ఆయన చౌరంఘీ, జోరాబగన్, బల్లిగంజ్ నియోజకవర్గాల నుండి పది సార్లు ఎమ్మెల్యేగా ఎన్నికై మంత్రిగా పని చేశాడు 

ఆయన 1972లో సిద్ధార్థ శంకర్ రే మంత్రివర్గంలో అతి పిన్న వయస్కుడైన మంత్రిగా, పంచాయతీ, గ్రామీణాభివృద్ధి శాఖల మంత్రిగా పని చేశాడు. 
రాజకీయ జీవితం
సుబ్రతా ముఖర్జీ కోల్‌కతాలో ఉన్నత విద్యనభ్యసిస్తున్న సమయంలో విద్యార్థి కార్యకర్తగా తన రాజకీయ జీవితాన్నిప్రారంభించి 1960లో భారత జాతీయ కాంగ్రెస్‌కు అనుబంధంగా ఉన్న  ఛత్ర పరిషత్‌లో చేరాడు. ఆయన 1971 &  1971 పశ్చిమ బెంగాల్ శాసనసభ ఎన్నికలలో  బల్లిగంజ్ శాసనసభ నియోజకవర్గం నుండి ఎమ్మెల్యేగా ఎన్నికై 1972లో సిద్ధార్థ శంకర్ రే మంత్రివర్గంలో సమాచార & సాంస్కృతిక వ్యవహారాల మంత్రిగా సహాయ మంత్రిగా పని చేశాడు. 

సుబ్రతా ముఖర్జీ 1977 శాసనసభ ఎన్నికలలో బల్లిగంజ్ శాసనసభ నియోజకవర్గం నుండి పోటీ చేసి ఓడిపోయి ఆ తరువాత 1982, 1987 & 1991 ఎన్నికలలో జోరాబగన్ శాసనసభ నియోజకవర్గం నుండి వరుసగా ఎమ్మెల్యేగా ఎన్నికయ్యాడు. 

సుబ్రతా ముఖర్జీ 1996 & 2001 ఎన్నికలలో చౌరంగీ శాసనసభ నియోజకవర్గం నుండి వరుసగా ఎమ్మెల్యేగా ఎన్నికయ్యాడు. ఆయన 2004లో కలకత్తా నార్త్ వెస్ట్ నియోజకవర్గం నుంచి లోక్‌సభ ఎన్నికల్లో పోటీ చేసి ఓడిపోయాడు. సుబ్రతా ముఖర్జీ 2000 జూలై 12 నుండి  2005 జూలై 5 వరకు కోల్‌కతా మేయర్‌గా పని చేసి 2005లో జరిగిన మున్సిపల్ ఎన్నికలకు ముందు  పార్టీ అధినేత మమతా బెనర్జీతో విభేదాల కారణంగా తృణమూల్ కాంగ్రెస్‌ను విడి, నేషనలిస్ట్ కాంగ్రెస్ పార్టీలో చేరాడు. 

సుబ్రతా ముఖర్జీ 2006 పశ్చిమ బెంగాల్ శాసనసభ ఎన్నికలలో కాంగ్రెస్ అభ్యర్థిగా పోటీ చేసి మూడవ స్థానంలో నిలిచాడు. ఆయన 2006లో కాంగ్రెస్ అభ్యర్థిగా రాజ్యసభ స్థానానికి జరిగిన ఎన్నికలలో పోటీ చేసి ఓడిపోయాడు. సుబ్రతా ముఖర్జీ 2009లో జరిగిన లోక్‌సభ ఎన్నికలలో బంకురా లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయిన అనంతరం మే 2010లో భారత జాతీయ కాంగ్రెస్‌ను వీడి, తృణమూల్ కాంగ్రెస్‌లో చేరాడు,

సుబ్రతా ముఖర్జీ 2011, 2016 & 2021 శాసనసభ ఎన్నికలలో బల్లిగంజ్ శాసనసభ నియోజకవర్గం నుండి వరుసగా ఎమ్మెల్యేగా ఎన్నికై 2011లో మమతా బెనర్జీ మంత్రివర్గంలో ప్రజారోగ్య ఇంజనీరింగ్ మంత్రిగా నియమితులయ్యాడు. ఆయన డిసెంబర్ 2011లో పంచాయతీరాజ్ & గ్రామీణాభివృద్ధి మంత్రిత్వ శాఖ అదనపు బాధ్యతలు నిర్వహించాడు.

సుబ్రతా ముఖర్జీ ఫిబ్రవరి 2012లో ఇండియన్ నేషనల్ తృణమూల్ ట్రేడ్ యూనియన్ కాంగ్రెస్ అఖిల భారత అధ్యక్షుడిగా నియమితుడయ్యాడు. ఆయన  2009లో జరిగిన లోక్‌సభ ఎన్నికలలో బంకురా లోక్‌సభ నియోజకవర్గం నుండి పోటీ చేసి బిజెపి అభ్యర్థి సుభాష్ సర్కార్ చేతిలో ఓడిపోయాడు.

మరణం
సుబ్రతా ముఖర్జీ శ్వాస తీసుకోవడంలో ఇబ్బంది పడుతున్నట్లు ఫిర్యాదు చేయడంతో  2021 అక్టోబర్ 25న ఆయనను కోల్‌కతాలోని ప్రభుత్వ ఆధ్వర్యంలోని ఎస్‌ఎస్‌కెఎం ఆసుపత్రిలో చేర్పించగా, ఆసుపత్రిలో చికిత్స పొందుతూ ఆరోగ్య పరిస్థితి  క్షీణించడంతో 2021 నవంబరు 5న గుండెపోటుతో మరణించాడు.ఆయన భార్య చందబాని ఉన్నారు.

మూలాలు 	   

వర్గం:1942 జననాలు
వర్గం:పశ్చిమ బెంగాల్ నుండి ఎన్నికైన రాజ్యసభ సభ్యులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ శాసనసభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ వ్యక్తులు